PREDKLADACIA SPRÁVA

	Vzťahy v oblasti sociálneho zabezpečenia medzi Slovenskou republikou a Rakúskou republikou neboli doteraz upravené žiadnym zmluvným dokumentom. Rakúsko ako náš najbližší sused zamestnáva niekoľko tisíc našich občanov, ktorí sú tam poistení a v prípade akejkoľvek sociálnej udalosti požadujú plnenie od rakúskej strany, ktoré však bez zmluvy nie je možné. Nami predkladaný návrh Zmluvy medzi Slovenskou republikou a Rakúskou republikou o sociálnom zabezpečení (ďalej len „zmluva“) prvýkrát upravuje tieto vzťahy.

	Zmluva sa skladá z piatich častí.

	Prvá časť (články 1 až 5) upravuje osobný a vecný rozsah. Z hľadiska osobného rozsahu sa zmluva vzťahuje na osoby, na ktoré sa vzťahujú alebo vzťahovali právne predpisy jedného alebo obidvoch zmluvných štátov, a tiež na iné osoby, ak odvodzujú svoje práva od poistencov. Vecný rozsah zmluvy sa vzťahuje na právne predpisy o nemocenskom poistení,  dôchodkovom zabezpečení, zdravotnom poistení, zamestnanosti a odškodňovaní pracovných úrazov a chorôb z povolania.

	Druhá časť (články 6 až 9) ustanovuje všeobecné pravidlo o povinnom poistení sa na území toho zmluvného štátu, na ktorom sa vykonáva zamestnanie, ale aj výnimky z tohto ustanovenia.

	Tretia časť (články 10 až 23) ustanovuje podmienky priznávania dávok nemocenského poistenia, poskytovanie vecných dávok zdravotnej starostlivosti, dôchodkového zabezpečenia, dávok pri pracovných úrazoch a chorobách z povolania a dávky v nezamestnanosti. Každá strana vypláca dávky nemocenského poistenia, dôchodkového zabezpečenia a dávky v nezamestnanosti len za obdobia poistenia získané na svojom území. Vecné dávky zdravotnej starostlivosti na strane Slovenskej republiky budú predbežne hradené len pre zárobkovo činné osoby a ich rodinných príslušníkov druhej zmluvnej strany. Vecné dávky zdravotnej starostlivosti pre vyslané zárobkovo činné osoby (zamestnanci, samostatne zárobkovo činné osoby) a ich rodinných príslušníkov a pre žiakov a študentov, ak sa na územie Slovenskej republiky vracajú spravidla denne, sa budú uhrádzať až po tom, ako Slovenská republika zavedie systém doplnkového zdravotného poistenia, prostredníctvom ktorého bude mať poistená osoba nárok na úhradu zdravotnej starostlivosti poskytnutej v cudzine alebo si bude musieť náklady takto poskytnutej zdravotnej starostlivosti uhradiť sama.

	Štvrtá časť a piata časť (články 24 až 35) obsahujú všeobecné ustanovenia a prechodné a záverečné ustanovenia, ktoré sú nevyhnutné na vykonávanie zmluvy. 

	Článok 30 zmluvy bol prerokovaný za účasti zástupcov Ministerstva spravodlivosti  SR, ktorí upozornili rakúsku stranu, že výkon cudzích správnych rozhodnutí a listín, týkajúcich sa sociálneho zabezpečenia nevykonávajú v Slovenskej republike súdy a preto pre absenciu vnútroštátnej úpravy Slovenská republika ustanovenia tohoto článku predbežne nemôže plniť. Rakúska strana navrhla, aby sa tento článok predbežne vykonával unilaterálne iba rakúskou stranou. 

Dávky nemocenského poistenia a dôchodkového zabezpečenia budú hradené z prostriedkov Sociálnej poisťovne. Dávky v nezamestnanosti budú hradené z prostriedkov Národného úradu práce. Vecné dávky zdravotnej starostlivosti budú hradené vo výške nákladov spojených s poskytnutím takejto zdravotnej starostlivosti na území Slovenskej republiky zo systému základného zdravotného poistenia a rozdiel medzi úhrnnou sumou nákladov a nákladmi  hradenými zo systému základného zdravotného poistenia budú hradené zo systému doplnkového zdravotného poistenia, ak bude osoba zúčastnená na tomto systéme alebo si tento rozdiel musí hradiť sama osoba. Kontaktné miesto, ktorým bude v prechodnom období do vytvorenia osobitného kontaktného miesta Všeobecná zdravotná poisťovňa, však uhradí celú sumu za poskytnutú zdravotnú starostlivosť príslušnej inštitúcii v Rakúskej republike.

Svojim obsahom a rozsahom je zmluva v  súlade so Zásadami vlády SR pre uzavieranie medzinárodných zmlúv, s právnymi predpismi SR a všeobecne uznávanými  zásadami medzinárodného práva. Záväzky pre obe zmluvné strany sú rovnaké a vzájomne vyvážené. Predložený zmluvný dokument zakladá práva a povinnosti fyzických a právnických osôb podľa článku 7 ods. 5 Ústavy SR.
Nakoľko ide o prezidentskú zmluvu, pred ratifikáciou bude zmluva podľa článku 86 písm. d) predložená NR SR na vyslovenie súhlasu. Zároveň sa NR SR odporúča rozhodnúť, že ide o zmluvu podľa článku 7 ods. 5 Ústavy SR.

	

Vzťahy v oblasti sociálneho zabezpečenia medzi Slovenskou republikou a Rakúskou republikou neboli doteraz upravené žiadnym zmluvným dokumentom. Rakúsko ako náš najbližší sused zamestnáva niekoľko tisíc našich občanov, ktorí sú tam poistení a v prípade akejkoľvek sociálnej udalosti požadujú plnenie od rakúskej strany, ktoré však bez zmluvy nie je možné. Nami predkladaný návrh Zmluvy medzi Slovenskou republikou a Rakúskou republikou o sociálnom zabezpečení (ďalej len „zmluva“) prvýkrát upravuje tieto vzťahy.

Z hľadiska osobného rozsahu sa zmluva vzťahuje na osoby, na ktoré sa vzťahujú alebo vzťahovali právne predpisy jedného alebo obidvoch zmluvných štátov, a tiež na iné osoby, ak odvodzujú svoje práva od poistencov. Vecný rozsah zmluvy sa vzťahuje na právne predpisy o nemocenskom poistení,  dôchodkovom zabezpečení, zdravotnom poistení, zamestnanosti a odškodňovaní pracovných úrazov a chorôb z povolania.

	Každá strana vypláca dávky nemocenského poistenia, dôchodkového zabezpečenia a dávky v nezamestnanosti len za obdobia poistenia získané na svojom území. Vecné dávky zdravotnej starostlivosti na strane Slovenskej republiky budú predbežne hradené len pre zárobkovo činné osoby a ich rodinných príslušníkov druhej zmluvnej strany. Vecné dávky zdravotnej starostlivosti pre vyslané zárobkovo činné osoby (zamestnanci, samostatne zárobkovo činné osoby) a ich rodinných príslušníkov a pre žiakov a študentov, ak sa na územie Slovenskej republiky vracajú spravidla denne, sa budú uhrádzať až po tom, ako Slovenská republika zavedie systém doplnkového zdravotného poistenia, prostredníctvom ktorého bude mať poistená osoba nárok na úhradu zdravotnej starostlivosti poskytnutej v cudzine alebo si bude musieť náklady takto poskytnutej zdravotnej starostlivosti uhradiť sama.

	Článok 30 zmluvy bol prerokovaný za účasti zástupcov Ministerstva spravodlivosti  SR, ktorí upozornili rakúsku stranu, že výkon súdnych rozhodnutí a listín, týkajúcich sa sociálneho zabezpečenia nevykonávajú v Slovenskej republike súdy a preto pre absenciu vnútroštátnej úpravy Slovenská republika ustanovenia tohoto článku predbežne nemôže plniť. Rakúska strana navrhla, aby sa tento článok predbežne vykonával unilaterálne iba rakúskou stranou. 

Dávky nemocenského poistenia a dôchodkového zabezpečenia budú hradené z prostriedkov Sociálnej poisťovne. Dávky v nezamestnanosti budú hradené z prostriedkov Národného úradu práce. Vecné dávky zdravotnej starostlivosti budú hradené vo výške nákladov spojených s poskytnutím takejto zdravotnej starostlivosti na území Slovenskej republiky zo systému základného zdravotného poistenia a rozdiel medzi úhrnnou sumou nákladov a nákladmi  hradenými zo systému základného zdravotného poistenia budú hradené zo systému doplnkového zdravotného poistenia, ak bude osoba zúčastnená na tomto systéme alebo si tento rozdiel musí hradiť sama osoba. Kontaktné miesto, ktorým bude v prechodnom období do vytvorenia osobitného kontaktného miesta Všeobecná zdravotná poisťovňa, však uhradí celú sumu za poskytnutú zdravotnú starostlivosť príslušnej inštitúcii v Rakúskej republike.

Svojim obsahom a rozsahom je zmluva v  súlade so Zásadami vlády SR pre uzavieranie medzinárodných zmlúv, s právnymi predpismi SR a všeobecne uznávanými  zásadami medzinárodného práva. Záväzky pre obe zmluvné strany sú rovnaké a vzájomne vyvážené. Predložený zmluvný dokument zakladá práva a povinnosti fyzických a právnických osôb podľa článku 7 ods. 5 Ústavy SR.
Nakoľko ide o prezidentskú zmluvu, pred ratifikáciou bude zmluva podľa článku 86 písm. d) predložená NR SR na vyslovenie súhlasu. Zároveň sa NR SR odporúča rozhodnúť, že ide o zmluvu podľa článku 7 ods. 5 Ústavy SR.